Permet-me que te pune ena boca, entà que refresca eth huec des mies entralhes.” E era responec: “Ò Ghanem, demora a que siga embriaga, e alavetz te permeterè que me punes era boca, donques que non me n’encuedarè de çò que hèsquen es tòns pòts.” E coma que començaue ja a embriagar-se, se botèc de pès, se treiguèc era ròba, e solet deishèc sus eth sòn còs ua camisa transparenta e sus es sòns peus un plan fin vel de seda blanca damb parpalhetes d’aur.